Številka: 540-7/2024-1

Datum: 13. 5. 2024

Na podlagi Pravilnika o izobraževanju (130-1/2007-2, z dne 01.03.2007, s spremembami in dopolnitvami) in Programa dela in finančnega načrta za leto 2024, Splošna bolnišnica dr. Franca Derganca Nova Gorica objavlja

## **Interni razpis** **za sofinanciranje visokošolskega študijskega programa 1. stopnje zdravstvena nega**

1. **Vir sredstev:** Splošna bolnišnica dr. Franca Derganca Nova Gorica (v nadaljnjem besedilu: zavod). **Predmet** internega razpisa je sofinanciranje stroškov visokošolskega študijskega programa 1. stopnje zdravstvena nega.

1. **Upravičeni stroški sofinanciranja so:**
	* šolnina;
	* odsotnost z dela **do 7** delovnih dni s pravico do nadomestila plače na dneve, ko se udeležuje strokovnega usposabljanja/izobraževanja, na podlagi 8. člena Pravilnika, v katerem je navedeno, da ima delavec, ki se izobražuje v lastnem interesu, pravico do plačane odsotnosti z dela v trajanju do 7 delovnih dni v koledarskem letu, če delavec o svoji odsotnosti pravočasno obvesti delodajalca, to je najkasneje do roka za objavo mesečnega razporeda dela;
	* nadomestilo za odsotnost z dela za pripravo zaključne naloge (do 10 dni).

# Kandidati/-ke, ki se lahko prijavijo na interni razpis

Na interni razpis se lahko prijavijo kandidati, ki izpolnjujejo pogoje za vpis v visokošolski študijski program 1. stopnje zdravstvena nega in so v zavodu v rednem delovnem razmerju.

1. **Kandidati/-ke morajo prijavi na interni razpis predložiti naslednjo dokumentacijo:**

Prijava na interni razpis mora vsebovati:

* v celoti izpolnjen in podpisan Prijavni obrazec za Interni razpis za sofinanciranje stroškov visokošolskega študijskega programa 1. stopnje zdravstvena nega.
1. **Pri izboru kandidata/-ke bodo upoštevana naslednja merila:**
* dosedanje delo zaposlenega v zavodu,
* izkazan interes za pridobivanje dodatnih znanj in kvalifikacij ter doprinos le teh zavodu,
* letnik študija Zdravstvene nege, če je kandidat že vpisan,
* prednost pri izbiri imajo prijavitelji, ki niso vključeni v druga izobraževanja in usposabljanja, ki se že financirajo iz virov SB Nova Gorica.

Izbor kandidata/-ke opravi komisija za interni razpis, ki jo s sklepom imenuje direktor. Komisijo sestavljajo trije člani. Vsak član komisije izpolni ocenjevalni list, ki je sestavni del tega razpisa. Skupna ocena se izračuna kot povprečna ocena ocen posameznih ocenjevalcev.

1. **Določitev obdobja, v katerem morajo biti porabljena dodeljena sredstva**

Usposabljanje po tem razpisu mora biti izvedeno v obdobju od 1. oktobra 2024 do 30. septembra 2028. Kadrovski službi mora biti posredovano potrdilo o zaključku izobraževanja takoj po pridobitvi le tega, najkasneje pa v roku 10 dni po pridobitvi.

1. **Rok, do katerega morajo biti predložene prijave za sofinanciranje stroškov visokošolskega študijskega programa 1. stopnje zdravstvena nega, način predložitve prijav ter opremljenost prijav**

Prijavni obrazec mora kandidat/-ka oddati v enem izvodu **v elektronski obliki (PDF format)** na elektronski naslov**izobrazevanje@bolnisnica-go.si****, Zadeva: INTERNI RAZPIS – VSŠ 1. stopnje Zdravstvena nega.**

V postopku izbora prijav bo komisija obravnavala popolne prijave.

Razpis je odprt do **20. maja 2024 do 9. ure**.

1. **Rok, v katerem bodo prijavitelji obveščeni o izidu internega razpisa**

Komisija se bo sestala in pregleda vloge ter kandidata/-ko o izboru obvestila do srede, **22. maja 2024**. S kandidatom/-ko bo SB Nova Gorica sklenila pogodbo o izobraževanju, ki je sestavni del tega razpisa.

1. **Kraj, čas in naslov, kjer lahko zainteresirani dobijo razpisno dokumentacijo za prijavo na interni razpis**

Prijavni obrazec in razpisno dokumentacijo lahko zainteresirani dobijo na intranetni strani SB Nova Gorica.

1. **Dodatne informacije:** Vse dodatne informacije lahko zainteresirani dobijo na e-naslovu: izobrazevanje@bolnisnica-go.si ali 05 330 1120.

|  |  |  |
| --- | --- | --- |
|  |  | DIREKTOR ZAVODA: |
|  |  | Dimitrij Klančič, dr. med., spec. int. med. |
|  |  |  |

Objaviti:

* oglasna deska
* bolnišnični intranet